Mikkel Adamsen blev den store helt for Holbæk, der onsdag overraskede og sendte AC Horsens ud af DBU Pokalen med en sejr på 1-0.

Danmarksserieholdet fra Holbæk skulle onsdag på en svær opgave, da i DBU Pokalens tredje runde fik fornemt besøg af AC Horsens.

Superliga-gæsterne sparede en stor del af de normale startere til kampen, og det fik betydning for kampens resultat.

I en forholdsvis chancefattig første halvleg var Holbæk tættest på en scoring med et stolpeskud kort før pausefløjtet.

Bo Henriksen sendte profilen Bubacarr Sanneh på banen til anden halvlegs start, men han kunne ikke forhindre værterne i at komme foran efter godt og vel en times spil.

Oliver Drost afviste et Holbæk-hjørnespark, men værterne var over hurtigst clearingen, og efter en hurtig et-to-kombination sparkede Mikkel Adamsen bolden i kassen til 1-0.

Horsens var derfor tvunget frem for at holde liv i pokaldrømmen, og gæsterne kom tæt på i tillægstiden, men Delphin Tshiembes hovedstød ramte overliggeren.

Dermed holdt Holbæk stand og sendte dermed overraskende Superligaholdet ud af DBU Pokalen.

Støt AC Horsens og køb en fanfigur